હાર્દિક પટેલ દ્વારા શહીદ યાત્રા યોજવામાં આવી છે, ત્યાર પછી હાર્દિક આમરણાંત ઉપવાસ કરવાનો છે, ક્યારેક હાર્દિક અનામતની વાત કરે છે તો ક્યારેક હાર્દિક યુવકોની વાત કરે છે. ક્યારેક હાર્દિક જીજ્ઞેશ અને અલ્પેશ સાથે દારૂ માટે જનતા રેડ કરે છે. કુવો ખોદવા માટે કોઈ એક જ સ્થળે સતત ખોદતા રહેવુ પડે તો કદાચ એક દિવસ કુવામાંથી પાણી મળી શકે છે. પણ રોજ સવારે નવો કુવો ખોદવા જોશે તો હાર્દિક માટે કુવા માટે ખોદવા કરવામાં આવેલી મહેનત ખાડો સાબીત થશે. પ્રજાએ અલ્પેશ, જીજ્ઞેશ અને હાર્દિક ઉપર મુકેલો વિશ્વાસ પ્રજાએ ગુમાવ્યો નથી, પણ પ્રજાને લાગે કે ‘હાળા છેતરી ગયા’ તે પહેલા પોતાની જાતને સંભાળી લેવાની જરૂર છે. (સાભાર ગુજરાત મિત્ર)